

**Ұйымдардың және халықтың қаражатын тұрғын үй құрылысына тарту жөнiндегi қосымша шаралар туралы**

***Күшін жойған***

Қазақстан Республикасы Үкiметiнiң Қаулысы 1996 жылғы 18 қыркүйек N 1131. Күші жойылды - ҚР Үкіметінің 2005 жылғы 9 ақпандағы N 124 қаулысымен

      Мемлекеттiк қаржыландыру көлемiнiң жеткiлiксiздiгiне, заңды және жеке тұлғалардың инвестициялық белсендiлiгiнiң төмендiгiне байланысты республикада тұрғын үй құрылысының қарқыны кенеттен төмендеп кеттi.

      Салына басталған тұрғын үй құрылыстарын жедел аяқтау және халықтың қосымша қаражаттарын тарту мақсатында Қазақстан Республикасының Үкiметi қаулы етедi:

      1. Қазақстан Республикасының Құрылыс, тұрғын үй және аумақтарда құрылыс салу министрлiгi мен Қаржы министрлiгiнiң дайын пәтерлердi Қазақстан Республикасының Мемлекеттiк тұрғын үй құрылысы банкiне тапсырған ұйымдардың республикалық бюджетке төлем бойынша берешектерiне республикалық бюджетте тұрғын үй құрылысын қаржыландыру және оның құрылысына жеңiлдiктi ұзақ мерзiмдi кредиттендiру үшiн ресурстар бөлуге көзделген қаражат есебiне есептеме жүргiзу туралы ұсынысы қабылдансын.

      2. Аталған есептемелер бюджеттiң кiрiс және шығыс бөлiктерiнде көрсетiле отырып жүргiзiлсiн.

      3. Қазақстан Республикасының Құрылыс, тұрғын үй және аумақтарды құрылыс салу министрлiгi мен Қазақстан Республикасының Мемлекеттiк тұрғын үй құрылысы банкi Қазақстан Республикасының Қаржы министрлiгiнiң келiсiмi бойынша екi айлық мерзiмде Ұйымдар мен халықтың қаражаттары есебiнен салынған тұрғын үйлерді қабылдап алу мен сату тәртiбi туралы Ереженi әзiрлесiн және бекiтсiн.

*Қазақстан Республикасының*

*Премьер-Министрi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК